**EELNÕU 2023/148**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

26. jaanuar 2023 nr

Loa andmine rahaliste kohustuste võtmiseks

regionaalse tervisespordikeskuse olme- ja teenindushoone rajamiseks

Kultuuriministri 16. detsembri 2022 määruse nr 22 „Regionaalsete tervisespordikeskuste olme- ja teenindushoonete rajamise toetamise tingimused ja kord“ (edaspidi määrus) kohaselt toetatakse regionaalsetesse tervisespordikeskustesse uute olme- ja teenindushoonete rajamist. Regionaalne tervisespordikeskus määruse tähenduses on maakonnas või piirkonnas keskselt kasutatav liikumise harrastamiseks loodud taristu, kus on võimalik vabas õhus aasta läbi peamiselt tasuta harrastada erinevaid liikumisviise. Muu hulgas on seal kunstlume tootmisvõimekus ja valgustatud liikumisrajad.

Määruse kohaselt on toetuse ülempiir ühele regionaalsele tervisespordikeskusele olme- ja teenindushoone rajamiseks 500 000 eurot. Toetuse maksimaalne osakaal projekti abikõlblikest kuludest on 75% ja toetuse saaja omafinantseering vähemalt 25%. Projekti elluviimise abikõlblik periood on kuni 31.12.2024.

Viljandimaa Omavalitsuste Liidu vanematekogu 25. jaanuari 2019 otsusega nr 3 määrati Viljandi maakonnas üheks eelisarendatavaks regionaalseks tervisespordikeskuseks Viljandi järve äärne tervisesporditaristu. Perioodil 2019-2022 on Viljandi Spordikeskus arendanud Viljandi järve äärsel tervisesporditaristul võimalusi vabas õhus liikumiseks ning loonud kunstlume tootmise võimekuse. Viljandi järve äärse tervisesporditaristu üheks osaks on Huntaugu vaba aja park.

Kohaliku omavalitsuse üksuse finantsjuhtimise seaduse § 28 lõike 3, Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ § 17 lõike 7 ja kultuuriministri 16. detsembri 2022 määruse nr 22 „Regionaalsete tervisespordikeskuste olme- ja teenindushoonete rajamise toetamise tingimused ja kord“ alusel Viljandi Linnavolikogu

**o t s u s t a b:**

1. Esitada taotlus Viljandi järve äärsele tervisesporditaristule Huntaugu vabaaja parki olme- ja teenindushoone rajamiseks.
2. Võtta rahalisi kohustusi otsuse punktis 1 nimetatud projekti elluviimiseks ja tagada omafinantseering summas kuni 170 000 eurot.
3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Reet Alev

**Esitatud:** 09.01.2023

**Esitaja:** Viljandi Linnavalitsus **Ettekandja:** Madis Timpson

**Lk arv:** 3

**Hääletamine:** koosseisu häälteenamus

Seletuskiri

**Loa andmine rahaliste kohustuste võtmiseks**

**regionaalse tervisespordikeskuse olme- ja teenindushoone rajamiseks**

1. Eelnõu eesmärk on saada Viljandi Linnavolikogult luba taotluse esitamiseks regionaalsete tervisespordikeskuste olme- ja teenindushoonete rajamise taotlusvooru ja võtta rahalisi kohustusi Viljandi järve äärsele tervisesporditaristule Huntaugu vaba aja parki olme- ja teenindushoone rajamiseks.

2. Õiguslikud alused

Kultuuriministri 16. detsembri 2022 määruse nr 22 „Regionaalsete tervisespordikeskuste olme- ja teenindushoonete rajamise toetamise tingimused ja kord“ (edaspidi määrus) kohaselt toetatakse regionaalsetesse tervisespordikeskustesse uute olme- ja teenindushoonete rajamist. Regionaalne tervisespordikeskus määruse tähenduses on maakonnas või piirkonnas keskselt kasutatav liikumise harrastamiseks loodud taristu, kus on võimalik vabas õhus aasta läbi peamiselt tasuta harrastada erinevaid liikumisviise. Muu hulgas on seal kunstlume tootmisvõimekus ja valgustatud liikumisrajad.

Määruse kohaselt on toetuse ülempiir ühele regionaalsele tervisespordikeskusele olme- ja teenindushoone rajamiseks 500 000 eurot. Toetuse maksimaalne osakaal projekti abikõlblikest kuludest on 75% ja toetuse saaja omafinantseering vähemalt 25% Projekti elluviimise abikõlblik periood on kuni 31.12.2024.

Määruse alusel on avatud taotlusvoor ajavahemikul 10.-31.01.2023.

3. Sisu

Viljandimaa Omavalitsuste Liidu vanematekogu 25. jaanuari 2019 otsusega nr 3 määrati Viljandi maakonnas üheks eelisarendatavaks regionaalseks tervisespordikeskuseks Viljandi järve äärne tervisesporditaristu. Perioodil 2019-2022 on Viljandi Spordikeskus arendanud Viljandi järve äärsel tervisesporditaristul võimalusi vabas õhus liikumiseks ning loonud kunstlume tootmise võimekuse.

Viljandi järve äärse tervisesporditaristu üheks osaks on Huntaugu vaba aja park. Viljandi linna arengustrateegia 2035+ ja arengukava 2022-2028 tegevuskava meetme 33 Aktiivses kasutuses olevate spordirajatiste kaasajastamine üheks tegevuseks on kavandatud Huntaugu piirkonna arendamine aasta ringi kasutamiseks tervisespordi- ja vaba aja alana. Huntaugu vabaaja pargi detailplaneering on kehtestatud 25.05.2017 ning sellega on määratud kruntide ehitusõigus ja piirangud.

Taotlusvooru raames esitatakse taotlus Viljandi järve äärse tervisesporditaristu olme- ja teenindushoone rajamiseks Huntaugu vaba aja parki. Rajatava hoone baasil korraldatakse külastajate teenindamine ja taristu tarbeks mõeldud tehnika ja varustuse hoiustamine. Hoones oleksid külastajate teenindusruumid (varustuse rentimise ruumid, garderoob), riietus- ja pesemisruumid, tualettruumid, personaliruum, liikumistaristu hooldamiseks mõeldud tehnika hoiustamisruumid, laoruumid, tehnoruumid jms.

Projekt on kavandatud ellu viia 2024. aasta jooksul.

4. Eelnõu toob linna 2024. aasta eelarvele kulu kokku kuni 170 000 eurot.

(allkirjastatud digitaalselt)

Reet Alev

linnaarengu peaspetsialist